I morges kunne man læse i Ekstra Bladet, at AK81 og Hells Angels skulle rekruttere medlemmer blandt evnesvage danskere på behandlingshjem, blandt andet i Hjørring. Det viser sig nu at virkeligheden er ganske anderledes. - Vi er kede af, at man får den opfattelse, at der er brugere hos os, der har tilknytning til AK81 eller Hells Angels. Det er slet ikke tilfældet, siger Flemming Henriksen, der er pædagogisk konsulent fra Alternativet a/s. Han fortæller, at der har været personer med tilknytning til kriminelle miljøer, men at det ikke har været rockerrelateret. - Og disse personer er netop kommet ud af deres kriminelle miljø under deres ophold på Alternativet, siger Flemming Henriksen.

Referat:
Det private behandlingshjem Alternativet i Hjørring, er kede af dagens artikel i Ekstra Bladet.